# Déli pályaudvar

### A Wikipédiából, a szabad lexikonból.

A Déli pályaudvar homlokzata.

A Déli pályaudvar Budapest egyik legfontosabb pályaudvara a Keleti pályaudvar és a Nyugati pályaudvar mellett.

## [szerkesztés] Funkciója

A pályaudvarról indulnak a Dunántúlt kiszolgáló gyorsvonatok nagy része, illetve a budapesti agglomeráció délnyugati része felé közlekedő személyvonatok. Végállomása a Hegyeshalom–Győr–Budapest viszonylaton futó személyvonatoknak, illetve a Nagykanizsa-Székesfehérvár-Budapest és a Pécs-Dombóvár–Budapest vonalnak. A második legforgalmasabb pályaudvara Budapestnek, nyáron a balatoni vonatok forgalma tovább nő.

## [szerkesztés] Fekvése

Budapest I. kerületében, a XII. kerülettel határosan épült, a Vérmező mellett, az Alkotás utca és a Krisztina körút találkozásánál. A 2-es Kelet-nyugati metróvonal és két buszjárat végállomása. A 18-as, az 59-es, a 61-es, illetve az időszakosan közlekedő 118-as villamosok kötik össze a környék legjelentősebb tömegközlekedési gócpontjával, a Moszkva térrel, valamint Dél-Budával.

## [szerkesztés] Története

1861-ben nyílt meg a Déli Vasút tulajdonában lévő Buda állomás (a Déli pályaudvar elődje), a Buda–Kanizsa vonal végállomásaként. Az épület a vasúttársaság más forgalmas pályaudvaraihoz hasonlóan komolyan felszereltnek számított, és egy facsarnokkal bírt a vasúti sínek felett. A Déli pályaudvar nevet 1873-ban kapta az állomás. 1901-ben a növekvő forgalom következtében a Vérmező felöl új jegyváltó-előcsarnokot épült.

A létesítményt a II. világháború során teljesen lebombázták, a befutó vasútvonalak is tönkrementek. Az 1940-es évek végének vasút helyreállítási munkálatai a pályaudvar épületére nem terjedtek ki. Egészen az 1960-as évekig ideiglenes létesítmények szolgálták az utasokat, szóba került az állomás Kelenföldi pályaudvarra történő kitelepítése is. Végül, 1960-ban Kővári György építész tervei alapján megindult a pályaudvar rekonstrukciója. A jelenlegi pénztár- és várócsarnok egy része 1962-ben nyílt meg, a teljes épületkomplexum azonban csak 1975-re készült el.

Mára az épületek állapota erősen leromlott, emiatt egy időben napirenden volt a pályaudvar megszüntetése és az általa ellátott feladatok Kelenföldi pályaudvarra történő kitelepítése. Ettől a tervtől időközben elálltak, jelenleg a pályaudvar teljes átépítését tervezik, amelynek költségeit a vágányok lefedésével és a személyszállításhoz nem közvetlenül kapcsolódó funkciók áttelepítésével nyert területek kereskedelmi célú hasznosításából fedeznék.

## [szerkesztés] Külső hivatkozások

- Déli pályaudvar metróállomás
- Budapest tömegközlekedési térképe
- 'A budapesti közlekedés jelenlegi helyzete civil szemmel'

A lap eredeti címe "http://hu.wikipedia.org../../../d/%C3%A9/l/D%C3%A9li_p%C3%A1lyaudvar.html"

Kategória: Budapest vasútállomásai

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Deutsch
- Polski
- Svenska